Ο **Κάλλε Γιόνσον** (γεννήθηκε στις 9 Ιουνίου 1983) είναι Σουηδός πολίτης γεννημένος στο Λώνγκτρεσκ της Πίτεο, ο οποίος συνελήφθη τον Ιούλιο του 2001 στην Κω, κατηγορούμενος για απόπειρα ανθρωποκτονίας. Η περίπτωση του είναι μια από τις γνωστότερες ποινικές υποθέσεις στην σύγχρονη ιστορία της Σουηδίας.

Κράτηση και πρώτη δίκη
----------------------

Ο Γιόνσον συνελήφθη στο νησί της Κω στις 26 Ιουλίου 2001, κατηγορούμενος για επίθεση κατά του Χριστόφορου Σερδάρη, ενός σερβιτόρου από τη Θεσσαλονίκη, κατά τη διάρκεια των διακοπών. Ο Σερδάρης έχασε τις αισθήσεις αφού μαχαιρώθηκε πέντε φορές στον μηρό, και τρεις φορές στο στήθος και την κοιλιά. Ο Γιόνσον αρνήθηκε όλες τις κατηγορίες εναντίον του από τη στιγμή που συνελήφθη. Ήταν υπό κράτηση μέχρι τον Φεβρουάριο του 2002, όταν αφέθηκε ελεύθερος με εγγύηση και επέστρεψε στη Σουηδία. Τον Νοέμβριο του 2003, ένα σουηδικό δικαστήριο έκρινε ότι πρέπει να επιστρέψει στην Ελλάδα για να δικαστεί. Η οικογένεια του Γιόνσον δήλωσε στην *Aftonbladet* ότι ο Σερδάρης ζητούσε αποζημίωση 160.000 κορώνων (~16.000 ευρώ) και ξεκίνησε τις νομικές διαδικασίες, όταν η οικογένεια αρνήθηκε να πληρώσει. Ο Γιόνσον αποφάσισε να μην παραστεί στη δίκη γιατί δήλωσε ότι δεν εμπιστεύεται την ελληνική δικαιοσύνη.

Το φθινόπωρο του 2004, η Ελλάδα αποφάσισε να ζητήσει την έκδοση του Γιόνσον μέσω Ευρωπαϊκού εντάλματος σύλληψης. Το σουηδικό Ανώτατο Δικαστήριο ενέκρινε την αίτηση το Νοέμβριο του 2004. Το αίτημα σηματοδότησε την πρώτη φορά που η Σουηδία ήταν υποχρεωμένη να εκδώσει πολίτη σύμφωνα με νόμο της Ευρωπαϊκής Ένωσης το 2004. Μια παλαιότερη προσπάθεια έκδοσης είχε αποτύχει όταν το ελληνικό κοινοβούλιο δεν επικύρωσε την Ευρωπαϊκή νομοθεσία για τα εντάλματα σύλληψης.

Ο Γιόνσον παραδόθηκε στα ελληνικά δικαστήρια τον Ιανουάριο του 2005, αφού είχε ασκήσει έφεση σε όλες τις σουηδικές αρχές. Κατά τη διάρκεια της δίκης που διεξήχθη στο νησί της Ρόδου, η δίωξη περιγράφηκε ως μάχη μεταξύ του Γιόνσον και του Σερδάρη. Ο Σερδάρης υποστήριξε ότι ο Γιόνσον του επιτέθηκε. Στοιχεία DNA έδειξαν ότι βρέθηκε αίμα του Σερδάρη στο πουκάμισο του Γιόνσον κατά τη διάρκεια της υποτιθέμενης επίθεσης. Ο Γιόνσον ισχυρίστηκε ότι η ελληνική αστυνομία είχε αλείψει το πουκάμισό του με αίμα του Σερδάρη, σε μια προσπάθεια να τον παγιδέψει. Η ελληνική αστυνομία δεν εξέτασε τη σκηνή του εγκλήματος. Σύμφωνα με τον δικηγόρο του Γιόνσον, Λέιφ Σιλμπέρσκι, η ελληνική αστυνομία είχε τοποθετήσει τα ρούχα του Σερδάρη και του Γιόνσον στο ίδιο συρτάρι, προκαλώντας μόλυνση DNA. Τα ρούχα κρατήθηκαν στην Κω μετά την επίθεση, αλλά δεν αναλύθηκαν πριν από τη δίκη. Στην πραγματικότητα, τα ρούχα δεν μεταφέρθηκαν από την Κω στην αίθουσα της Ρόδου, μέχρι το αίτημα αναβολής του εισαγγελέα για να έρθουν τα ρούχα. Ο Σιλμπέρσκι επεσήμανε επίσης ότι ο Σερδάρης δεν αναγνώρισε τον Γιόνσον ως επιτιθέμενο τη στιγμή του συμβάντος. Όταν ο Σερδάρης είδε το πρόσωπο του Γιόνσον για πρώτη φορά, ο Σερδάρης δήλωσε ότι ο Γιόνσον δεν θα μπορούσε να είναι το πρόσωπο που του επιτέθηκε.

Ο εισαγγελέας Γεώργιος Οικονόμου, δήλωσε ότι ο Γιόνσον βρέθηκε κάτω από τον Σερδάρη, επομένως μπορεί να τον μαχαίρωσε ενώ βρισκόταν σε αυτοάμυνα, σύμφωνα με τον Οικονόμου. Ο Οικονόμου σημείωσε επίσης την νεανική ηλικία του Γιόνσον και την έλλειψη ευχέρειας στην ελληνική γλώσσα. Κατά συνέπεια, ο Οικονόμου πρότεινε ήπια ποινή. Ο Γιόνσον αντιμετώπιζε μέγιστη ποινή φυλάκισης 20 ετών, η οποία, σύμφωνα με τους όρους της συμφωνίας έκδοσης, θα την εξέτιε σε σουηδική φυλακή.

Στις 12 Απριλίου 2005, οι ένορκοι αποφάσισαν ομόφωνα ότι ο Γιόνσον δεν είναι ένοχος. Απελευθερώθηκε αμέσως. Ο δικηγόρος του Σερδάρη ανακοίνωσε τα σχέδιά του να ασκήσει έφεση.

Επανάληψη της δίκης
-------------------

Τον Νοέμβριο του 2006, ο Άρειος Πάγος αποφάνθηκε ότι η δίκη του Γιόνσον πρέπει να επαναληφθεί. Η απόφαση ανέφερε: "αναρωτιόμαστε πως το μπλουζάκι ήρθε σε επαφή με τα παπούτσια και το παντελόνι του μαχαιρωμένου ατόμου." Το σουηδικό Υπουργείο Εξωτερικών χαρακτήρισε την απόφαση του δικαστηρίου ως "μεγάλη έκπληξη".

Η δίκη επρόκειτο να αρχίσει στις 19 Νοεμβρίου 2007 αλλά αναβλήθηκε όταν ο Γιόνσον απέτυχε να εμφανιστεί. Ο δικηγόρος του Γιόνσον τον συμβούλεψε να μην παραστεί. Εάν είχε εμφανιστεί αυτοβούλως και είχε κριθεί ένοχος, θα εξέτιε την ποινή του σε ελληνική φυλακή. Αν οι ελληνικές αρχές αναγκάζονταν να εκδώσουν Ευρωπαϊκό ένταλμα σύλληψης γι ' αυτόν, θα είχαν την επιλογή να εκτίσει την ποινή του σε σουηδική φυλακή. Η απεργία των ελλήνων δικηγόρων επίσης συνέβαλε στην αναβολή.

Τον Απρίλιο του 2009, οι Έλληνες αξιωματούχοι κατηγόρησαν τον Γιόνσον και τους γονείς του για ψευδορκία και πρόκληση δυσφήμισης. Ο Σιλμπέρσκι ονόμασε τις κατηγορίες "γελοίες", λέγοντας ότι η υπόθεση είχε γίνει θέμα γοήτρου για τους έλληνες αξιωματούχους.

Επιρροή
-------

Μια παράλληλη υπόθεση με αυτή του Γιόνσον είναι αυτή της "σουηδέζας Άννας", μια σουηδέζα γυναίκα που έκανε διακοπές στην Ελλάδα και ανέφερε στην ελληνική αστυνομία ότι βιάστηκε. Η υπόθεση έκλεισε πριν γίνει δίκη, και η Άννα διώκεται από την ελληνική δικαιοσύνη για δυσφήμηση. Οι περιπτώσεις τους οδήγησαν σε εκστρατεία έκκλησης προς τους σουηδούς παραθεριστές να μποϊκοτάρουν την Ελλάδα, αλλά οι ειδικοί προβλέπουν ότι η παρούσα εκστρατεία δεν θα έχει καμία επίπτωση στον τουρισμό.

Παραπομπές
----------

1. ↑  Ny rättegång mot Calle Jonsson - familjen begär hjälp hos justitieministern Svenska Dagbladet, 4 October 2007
2. 1 2 3 4 5 6 7 8 9  «Kos knife attack: Swede found not guilty». *The Local* (Stockholm: The Local Europe). 12 April 2005. Αρχειοθετήθηκε από το πρωτότυπο στις 2012-10-08.. Ανακτήθηκε στις 10 July 2011.
3. 1 2 3 4 5 6  «Greek stabbing: 'Give Swede a light sentence'». *The Local* (Stockholm: The Local Europe). 8 April 2005. Αρχειοθετήθηκε από το πρωτότυπο στις 2012-10-08.. Ανακτήθηκε στις 10 July 2011.
4. 1 2 3 4  «Swedish knife suspect pointed out in Greek court». *The Local* (Stockholm: The Local Europe). 5 April 2005. Αρχειοθετήθηκε από το πρωτότυπο στις 2012-10-08.. Ανακτήθηκε στις 10 July 2011.
5. 1 2 3 4  «Swedish knife suspect to be tried in Greece». *The Local* (Stockholm: The Local Europe). 13 November 2004. Αρχειοθετήθηκε από το πρωτότυπο στις 2007-04-20.. Ανακτήθηκε στις 10 July 2011.
6. ↑  Nya anklagelser mot Calle Jonsson Αρχειοθετήθηκε 2009-06-27 στο Wayback Machine. Dagens Nyheter Σφάλμα στο πρότυπο webarchive: Ελέγξτε την τιμή `|url=`. Empty.
7. ↑  «Knife attack suspect could face Greek trial». *The Local* (Stockholm: The Local Europe). 14 October 2004. Αρχειοθετήθηκε από το πρωτότυπο στις 2007-04-20.. Ανακτήθηκε στις 10 July 2011.
8. ↑  Därför friades Calle Jonsson Aftonbladet, 13 April 2005
9. 1 2  «Retrial ordered for Calle Jonsson». *The Local* (Stockholm: The Local Europe). 30 November 2006. Αρχειοθετήθηκε από το πρωτότυπο στις 2006-12-02.. Ανακτήθηκε στις 10 July 2011.
10. ↑  Rättegången mot Calle Jonsson tas om Σφάλμα στο πρότυπο webarchive: Ελέγξτε την τιμή `|url=`. Empty. Dagens Nyheter
11. 1 2 3  «Calle Jonsson retrial postponed». *The Local* (Stockholm: The Local Europe). 19 November 2007. Αρχειοθετήθηκε από το πρωτότυπο στις 2007-11-20.. Ανακτήθηκε στις 10 July 2011.
12. ↑  Rättegången mot Calle Jonsson uppskjuten Dagens Nyheter Σφάλμα στο πρότυπο webarchive: Ελέγξτε την τιμή `|url=`. Empty.
13. ↑  Spetth, Stina (9 April 2009). «Nya anklagelser mot Calle Jonsson Norrländska Socialdemokraten» (στα Swedish). *Norrländska Socialdemokraten*.. Ανακτήθηκε στις 10 July 2011.
14. ↑  Berg, Ida Thell; Thunborg, Peter (26 February 2009). «Calles mamma: "Jag är livrädd"» (στα Swedish). *Expressen* (Kvällstidningen Expressen). Αρχειοθετήθηκε από το πρωτότυπο στις 2009-06-03.. Ανακτήθηκε στις 2019-06-25.
15. ↑  Pehrson, Josefin (15 April 2011). «'Våldtäkt stigmatiserat i Grekland'» (στα Swedish). *Svenska Dagbladet* (Stockholm: Kena K. Samuelsson). Αρχειοθετήθηκε από το πρωτότυπο στις April 24, 2011.. Ανακτήθηκε στις 10 July 2011.
16. ↑  Schultz, Marten (21 April 2011). «Bojkotta Grekland som resmål» (στα Swedish). *Svenska Dagbladet* (Stockholm: Kena K. Samuelsson). Αρχειοθετήθηκε από το πρωτότυπο στις April 30, 2011.. Ανακτήθηκε στις 10 July 2011.
17. ↑  Hernadi, Alexandra (19 April 2011). «Experter: Ingen turismpåverkan för Grekland» (στα Swedish). *Svenska Dagbladet* (Stockholm: Kena K. Samuelsson).. Ανακτήθηκε στις 10 July 2011.